Държавен вестник, бр. 65, 2013 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  65
ОБЩИ ЗАДЪЛЖИТЕЛНИ 
ИЗИСКВАНИЯ 
за игрални казина по отношение на вида на 
сградата, минималната площ, разпределението 
на помещенията и необходимото техническо 
оборудване за контрол
Раздел І
Общи положения
Чл. 1. С тези общи задължителни изисква­
ния се регламентират минималните изисквания 
при организиране на хазартни игри в игрално 
казино по отношение на вида на сградата или 
обособена част от нея, минималната площ, раз­
пределението на помещенията и необходимото 
техническо оборудване за контрол.
Чл. 2. Тези задължителни изисквания към 
игралните казина са общи – организаторите на 
хазартни игри в игрално казино са длъжни да 
ги спазват, включително и при изготвянето на 
съответните задължителни изисквания, които 
представят за утвърждаване от Държавната 
комисия по хазарта (ДКХ) по чл. 22, ал. 1, 
т. 11 от Закона за хазарта (ЗХ).
Раздел ІІ
Изисквания по отношение на вида и разпре­
делението на помещенията
Чл. 3. Игралното казино е сграда или обосо­
бена част от сграда със самостоятелен вход, в 
което се организират хазартни игри на игрални 
маси и игрални автомати. Адресът на игралното 
казино, в което се организират игрите, трябва да 
е вписан в удостоверението за издаден лиценз 
на организатора на хазартни игри.
Чл. 4. В игралното казино могат да се из­
вършват помощни и спомагателни дейности, 
свързани с предоставянето на кафе, напитки, 
сандвичи и други, при спазване на нормативно 
установените изисквания за съответната дейност.
Чл. 5. (1) Игралното казино трябва да има 
обособен вход за посетители, на който да е 
поставена табела, съдържаща информация за 
наименованието на организатора на хазартните 
игри и работното време на казиното.
(2) На информационното табло по чл. 45, 
ал. 3 ЗХ, монтирано непосредствено до входа на 
игралната зала, трябва да са посочени данни за 
контакт с ДКХ – адрес на интернет страницата, 
електронна поща и телефон на ДКХ.
(3) В случаите, когато казиното има повече 
от един вход, от който може да се осъществи 
достъп на посетители, изискванията по ал. 1 
и 2 се прилагат за всеки един от тези входове.
Чл. 6. Когато входовете за посетители на 
игралното казино представляват главни вхо­
дове на игралното казино по смисъла на § 1 
от допълнителната разпоредба на Наредбата 
за правилата, начините, техническите способи 
и изискванията за измерване на отстояние по 
чл. 44 от Закона за хазарта, приета с ПМС 
№ 241 от 2012 г. (ДВ, бр. 77 от 2012 г.), всеки 
един от тях трябва да отговаря на изискването 
на чл. 44, ал. 1 ЗХ.
Чл. 7. (1) Игралното казино трябва да е с 
минимална площ 280 кв. м, която да позволява 
разполагането на минималния брой игрални 
маси, рулетки и игрални автомати, съгласно 
изискванията на чл. 72, ал. 1 ЗХ. 
(2) Увеличаването на броя на игралното 
оборудване в игрално казино се допуска при 
спазване на изискванията:
1. за игралните маси да бъде осигурена площ 
не по-малко от 12 кв. м;
2. за игралните автомати в игралното казино 
трябва да се спазва изискването за минимална 
площ по чл. 68, ал. 2 ЗХ; в случаите, когато 
игралният автомат конструктивно има повече 
от едно игрално място, изискването за мини­
малната площ се отнася за всяко игрално място.
(3) Игралното оборудване трябва да бъде 
разположено по начин, осигуряващ непрекъснат 
контрол върху персонала и участниците в игрите. 
Разположението задължително съответства на 
план-схема за разположението на игралното 
оборудване, представена в ДКХ.
Чл. 8. (1) В игралното казино трябва да 
бъдат осигурени:
1. място за съхранение на оръжие;
2. място за регистриране на посетителите и 
за водене на регистър по образец (приложение 
№ 1) съгласно изискванията на чл. 74, ал. 1 ЗХ;
3. обособено помещение за касиер, задъл­
жително защитено със стъкло или решетка, за 
закупуване на удостоверителни знаци за участие 
в игрите и разплащане с участниците в хазарт­
ните игри, което задължително се оборудва със:
а) огнеупорен сейф за съхранение на касо­
вата наличност;
б) метален шкаф за съхранение на чипове 
и други удостоверителни знаци, утвърдени от 
ДКХ, с парична стойност (кеш чипове);
в) шкаф за съхранение на протоколите за 
приключване на маси;
4. място с разположено табло, указващо 
курса на валутите, използвани в казиното за 
работа с различните валути;
5. обособено помещение/я за съхранение 
на следното оборудване:
а) техническо оборудване за видеонаблюде­
ние и съхраняване на информацията от него;
б) техническо оборудване, подпомагащо 
системите в игралното казино;
в) техническо оборудване за базирани игри, 
когато в игралното казино се предлагат такива.
(2) За помещенията по т. 3 и 4 организаторът 
е длъжен да гарантира използването на кон­
тролиран достъп и сигурност на информацията.
Раздел ІІІ
Ремонт на игрално оборудване в игрално казино
Чл. 9. (1) При повреда на игралното оборуд­
ване, намиращо се в игралната зала, игралното 
оборудване се изключва от захранващото напре­
жение и в дневния отчет за игрални автомати/